钦定古今图书集成/明伦汇编/官常典/第544卷 > 《大雅江汉六章》
## 钦定古今图书集成/明伦汇编/官常典/第544卷 > 《大雅江汉六章》

宣王命召穆公平淮南之夷，诗人美之。

江汉浮浮。武夫滔滔。匪安匪游。淮夷来求。既出我车。
既设我旟。匪安匪舒。淮夷来铺。〈赋也〉

“《江汉》汤汤，武夫洸洸。”经营四方，告成于王。四方既平，
王国庶定。时靡有争，王心载宁。〈赋也〉江汉之浒。王命召虎，式辟四方，彻我疆土。匪疚匪棘，
王国来极。于疆于理，至于南海。〈赋也〉

王命召虎，来旬来宣。文武受命，召公维翰。无曰“予小
子，召公是似。肇敏戎公，用锡尔祉。”〈赋也〉

釐尔圭瓒，秬鬯一卣。告于文人，锡山土田。“于周受命，
自召祖命。虎拜稽首，天子万年。”〈赋也〉

虎拜稽首，对扬王休。“作《召公考》，天子万寿。明明天子，
令闻不已。矢其文德，洽此四国。”〈赋也〉